Søndag blev en 24-årig polsk kvinde varetægtsfængslet i fire uger ved Retten i Viborg, fordi hun natten forinden havde bidt en politibetjent i armen. Det skriver TV MIDT/VEST. Politiet blev lørdag nat kaldt ud til noget gadeuro ved Nytorv i Thisted, hvor den 24-årige kvinde var blevet voldsomt uenig med en herboende polsk mand, som hun var heroppe for at besøge. Da politiet netop havde fået de to stridende parter bragt til ro, bed kvinden pludseligt den ene betjent i armen, og det så voldsomt, at der blev bidt hul, og hun blev sigtet for vold mod tjenestemand. Ifølge betjentene var kvinden mere end almindeligt beruset. Efter grundlovsforhør blev hun varetægtsfængslet i fire uger, hvorefter hun formegentlig vil blive udvist af landet.

Referat:
En 24-årig polsk kvinde er blevet varetægtsfængslet fire uger, efter hun bed en betjent i armen.